เรื่องร้องเรียน: เสาพวกนี้มีไว้ทำอะไรครับ ขี่จักรยานไปเซเว่นซื้อของไม่ได้เลยครับ ขวางทางมาก แล้วมีอยู่แค่ตรงนี้จุดเดียว จุดอื่นรอบวงเวียนไม่มี ถ้าจะสร้างเสามาปิดมอเตอไซวิ่ง ไม่ได้ผล แถวนี้ขี่เป็นเรื่องปกติ แต่ถ้าจะมาให้ขี่จักรยานลงถนนใหญ่ คุณลองมาขี่จักรยานลงถนนใหญ่ดูนะครับ ว่ามันหวาดเสียวขนาดไหน รบกวนมาจัดการด้วยครับ
การดำเนินการของเจ้าหน้าที่: วันพุธที่ 25 มกราคม 2566 เจ้าหน้าที่เทศกิจ ชุดสายตรวจ 255 ขอชี้แจงเหตุของการปักเสา บริเวณถนนอินทรพิทักษ์ ก่อนเข้าโค้งวงเวียนใหญ่ ดังนี้ 1. บริเวณดังกล่าวก่อนถึงโค้งวงเวียนใหญ่จะมีซอยย่อยหนึ่งซอย ซึ่งเป็นซอยที่สามารถทะลุไปถนนประชาธิปกได้ จึงทำให้รถจักรยานยนต์ใช้เส้นทางซอยดังกล่าวเป็นเส้นทางลัด เข้า-ออก เป็นจำนวนมาก  2. เนื่องจากบริเวณดังกล่าวมีข้อร้องเรียน กรณีรถจักรยานยนต์ขับขี่บนทางเท้าเป็นจำนวนมาก ทำให้ผู้ที่สัญจรผ่านไปมาได้รับความเดือนร้อน ซึ่งมีผลทำให้เกิดความไม่ปลอดภัยกับบ้านเรือนประชาชนและเด็กเล็กผู้พักอาศัยบริเวณดังกล่าว 2. ขณะ จนท. ปฏิบัติหน้าที่  ยังมีผู้ที่ฝ่าฝืนกฏหมาย ขับขี่รถจักรยานยนต์บนทางเท้า และได้เฉี่ยวชน จนท. ในขณะปฏิบัติหน้าที่ทำให้ได้รับบาดเจ็บและ จนท.จึงได้นำตัวผู้กระทำความผิดไปดำเนินคดีที่สถานีตำรวจนครบาลบางยี่เรือ 3. ทางสำนักงานเขตธนบุรี จึงเห็นควรดำเนินการปักเสา เพื่อกั้นรถจักรยานยนต์ขึ้นมาขับขี่บนทางเท้า เพื่อมิให้เกิดเหตุเฉี่ยวชนประชาชนผู้ที่สัญจรผ่านไปมา บริเวณดังกล่าว 4. การปักเสาเพื่อกั้นรถจักรยานยนต์ขึ้นมาขับขีาบนทางเท้า จนท.ได้ปักเสาในลักษณะรูป เอสการ์ด ซึ่งรถวีลแชร์สามารถเข็นผ่านได้และคิดว่ารถจักรยานก็น่าจะผ่านได้ 5. หากผู้ร้องทุกข์ไม่สามารถเข็นรถจักรยานผ่านได้ ทางสำนักงานเขตยินดีดำเนินการแก้ไข และขออนุญาตให้ผู้ร้องทุกข์ประสานนัดพบกับ จนท.เพื่อดำเนินการแก้ไข ปรับเสาให้รถจักรยานของท่านผ่านบริเวณดังกล่าวไปได้ ค่ะ
ความเห็นของผู้แจ้ง: ขอบคุณนะที่กล้าอธิบายให้เราเข้าใจ เพราะว่าบางคนคงไม่เข้าใจเหมือนเรา อยากให้ทำ QR code แปะไว้แถวนั้น  อธิบายการทำงาน หรืออะไรก้ได้ ให้คนที่ผ่านไปเข้าใจว่าพวกคุณทำอะไรกัน ว่านี่มันคืออะไร ประชาชนจะได้เข้าใจการทำงานของพวกคุณมากขึ้น   ถ้าไม่อธิบายเลย ประชาชนคนที่นานๆจะผ่านไปที หรือคนที่สงสัย คงไม่เข้าใจกับสิ่งที่พวกคุณทำ  อยากให้พัฒนาขึ้นไปอีก ขอบคุณค่ะ
พื้นที่: แขวงบางยี่เรือ เขตธนบุรี กรุงเทพมหานคร